----

----

I Informácie

Rada

----

Oznámenie týkajúce sa otvorenia kvót stanovených rozhodnutím Rady z 15. decembra 2003 o obchodovaní s niektorými oceliarskymi výrobkami medzi Európskym spoločenstvom a Ukrajinou

(2004/C 150/01)

----

(1)Ú. v. EÚ L 333, 20.12.2003, s. 84.

----

PRÍLOHA

Článok 1

Rozsah pôsobnosti

1.   Táto Príloha sa uplatňuje na dovoz oceliarskych výrobkov uvedených v Dodatku 1, pochádzajúcich z Ukrajiny.

2.   Na účely odseku 1 sa oceliarske výrobky zatriedia do výrobkových skupín, ako sa určuje v Dodatku 1.

3.   Zatriedenie výrobkov uvedených v Dodatku 1 sa zakladá na kombinovanej nomenklatúre (KN).

4.   Pôvod výrobkov uvedených v odseku 1 sa určí v súlade s pravidlami platnými v spoločenstve.

5.   Postupy na kontrolu pôvodu výrobkov uvedených v odseku 1 sa určujú v príslušnej platnej legislatíve spoločenstva.

Článok 2

Množstvové obmedzenia

1.   Dovoz oceliarskych výrobkov pochádzajúcich z Ukrajiny, uvedených v Dodatku 1, do spoločenstva, podlieha množstvovým obmedzeniam určeným v Dodatku 7. Prepustenie výrobkov pochádzajúcich z Ukrajiny, stanovených v Dodatku 1, do voľného obehu v spoločenstve podlieha predloženiu dovozného povolenia, ktoré vydali orgány členských štátov v súlade s ustanoveniami Článku 4.

2.   S cieľom zabezpečiť, aby množstvá, na ktoré sú dovozné povolenia vydané, neprekročili v žiadnom okamihu celkové množstvové obmedzenia pre každú výrobkovú skupinu, príslušné orgány vydajú dovozné povolenia len na základe potvrdenia Komisiou, že stále existujú dostupné množstvá v rámci množstvových obmedzení pre príslušnú výrobkovú skupinu oceliarskych výrobkov vzhľadom na dodávateľskú krajinu, pre ktorú dovozca alebo dovozcovia predložili žiadosti vyššie uvedeným orgánom.

3.   Na účely tejto Prílohy sa preprava výrobkov považuje za uskutočnenú k dátumu, keď boli naložené na vývozné dopravné prostriedky.

Článok 2a

Pokiaľ ide o prepustenie oceliarskych výrobkov, ktoré pokrýva toto Oznámenie Rady a ktoré sa uvádzajú v Dodatku 1, do voľného obehu v nových členských štátoch (sú to: Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko) od 1. mája 2004, vyžaduje sa dovozné povolenie aj v prípade, ak boli oceliarske výrobky prepravené pred týmto dátumom. Ak sú oceliarske výrobky prepravené do nového členského štátu pred 1. májom 2004, dovozná licencia sa udeľuje automaticky bez množstvového obmedzenia po predložení nákladného listu alebo iného dopravného dokumentu, ktorý licenčné úrady spoločenstva považujú za rovnocenný a ktorý preukazuje dátum prepravy a po schválení úradom Komisie zodpovedným za riadenie licencií (SIGL). Ak sú oceliarske výrobky prepravené do nového členského štátu 1. mája 2004 alebo po tomto dátume, podliehajú špecifickým pravidlám, ktoré regulujú množstvové obmedzenia, ako sa určuje v tejto Prílohe.

Článok 3

Odkladné opatrenia

1.   Množstvové obmedzenia uvedené v Dodatku 7 sa neuplatňujú na výrobky umiestnené v slobodnom colnom pásme alebo slobodnom colnom sklade, alebo dovezené podľa opatrení, ktoré regulujú colné sklady, dočasný dovoz alebo aktívny zušľachťovací styk (systém s odkladom platenia cla).

2.   Keď sa výrobky uvedené v pododseku 1 následne prepustia do voľného obehu, buď v nezmenenom stave, alebo po opracovaní, alebo spracovaní, uplatní sa Článok 2, odsek 2 a takto prepustené výrobky sa započítajú do príslušného množstvového obmedzenia stanoveného v Dodatku 7.

Článok 4

Špecifické pravidlá pre správu množstvových obmedzení spoločenstva

1.   Na účely uplatňovania Článku 2, odseku 2 oznámia príslušné orgány členských štátov pred vydaním dovozných povolení Komisii množstvo žiadostí o dovozné povolenia, podložené originálnymi vývoznými licenciami, ktoré dostali. Komisia obratom oznámi svoje potvrdenie, že požadované množstvo je k dispozícii na dovoz v chronologickom poradí, v ktorom boli prijaté oznámenia členských štátov (princíp „kto skôr príde, ten skôr melie“).

2.   Žiadosti obsiahnuté v oznámeniach Komisii sú platné, ak v každom prípade jasne stanovujú vyvážajúcu krajinu, príslušnú výrobkovú skupinu, množstvá, ktoré sa vyvezú, číslo vývoznej licencie, obdobie kvóty a členský štát, v ktorom sa výrobky uvedú do voľného obehu.

3.   Oznámenia uvedené v odsekoch 1 a 2 sa elektronicky oznámia v rámci integrovanej siete zriadenej na tento účel, okrem prípadov, ak je kvôli nevyhnutným technickým dôvodom potrebné dočasne použiť iné komunikačné prostriedky.

4.   Do tej miery, ako je to možné Komisia potvrdí orgánom úplné množstvá uvedené v žiadostiach, notifikované pre každú skupinu výrobkov.

5.   Príslušné orgány notifikujú Komisii okamžite po prijatí informácie každé množstvo, ktoré sa nevyužilo počas doby platnosti dovozného povolenia. Tieto nevyužité množstvá sa automaticky presunú k zostávajúcim množstvám celkového množstvového obmedzenia spoločenstva pre každú výrobkovú skupinu.

6.   Dovozné povolenia alebo ekvivalentné dokumenty sa vydávajú v súlade s Dodatkom 4.

7.   Príslušné úrady členských štátov notifikujú Komisii každé zrušenie dovozných povolení alebo ekvivalentných dokumentov, ktoré už boli vydané v prípadoch, keď zodpovedajúce vývozné licencie boli stiahnuté alebo zrušené príslušnými ukrajinskými orgánmi. Ak však Komisia alebo príslušné orgány daného členského štátu dostali informáciu od príslušných ukrajinských orgánov o stiahnutí alebo zrušení vývoznej licencie po tom, ako boli súvisiace výrobky dovezené do spoločenstva, príslušné množstvá sa započítajú do množstvového obmedzenia stanoveného na obdobie, počas ktorého sa uskutočnila preprava výrobkov.

8.   Komisia môže prijať akékoľvek opatrenie potrebné na implementáciu ustanovení tohto Článku.

Článok 5

Štatistiky

Pokiaľ ide o oceliarske výrobky uvedené v Dodatku 1, členské štáty mesačne notifikujú Komisii do jedného mesiaca od skončenia každého mesiaca celkové množstvá, ktoré sa dostali do voľného obehu počas daného mesiaca, s uvedením kódu kombinovanej nomenklatúry a použitím štatistických jednotiek a v náležitom prípade dodatočné jednotky použité v tomto kóde. Dovozy je potrebné špecifikovať v súlade s platnými štatistickými postupmi.

Dodatok 1

Kombinovaná nomenklatúra ES sa k 1. januáru 2004 upravila. Následne sa upravili výrobkové kódy uverejnené v rozhodnutí Rady, v súlade s vyššie uvedeným Dodatkom 1. Táto úprava však nemení krytie výrobkov.

SA   Ploché výrobky

SA1.   (plechové zvitky)

SA2.   (neopracovaný plech)

SA3.   (iné ploché výrobky)

SB   Dlhé výrobky

SB1.   (trámy)

SB2.   (valcovaný drôt)

SB3.   (iné dlhé výrobky)

Dodatok 2

ČASŤ I

SYSTÉM DVOJITEJ KONTROLY

(na riadenie administratívnych obmedzení)

Článok 1

1   Príslušné orgány vydajú vývoznú licenciu, pokiaľ ide o všetky dodávky oceliarskych výrobkov podliehajúcich množstvovým obmedzeniam stanoveným v Dodatku 7 až do úrovne uvedených obmedzení.

2.   Originál vývoznej licencie dovozca predloží na účely vydania dovozného povolenia uvedeného v Článku 4.

Článok 2

1.   Vývozná licencia na množstvové obmedzenia musí byť v súlade so vzorom stanoveným v Dodatku 3 k tejto Prílohe a osvedčovať, inter alia, že množstvo daného tovaru sa započítalo do množstvového obmedzenia stanoveného pre príslušné výrobkové skupiny.

2.   Každá vývozná licencia pokrýva len jednu z výrobkových skupín uvedených v Dodatku 1.

Článok 3

Vývozy sa započítajú do množstvových obmedzení stanovených na obdobie, v ktorom výrobky kryté vývoznou licenciou boli prepravené v rámci významu Článku 2, odsek 3 Prílohy.

Článok 4

1.   Do tej miery, že Komisia v zmysle Článku 4 Prílohy potvrdila, že požadovaný rozsah je dostupný v rámci daného množstvového obmedzenia, príslušné orgány členských štátov vydajú dovozné povolenie maximálne do piatich pracovných dní po tom, ako dovozca predloží originál zodpovedajúcej vývoznej licencie. Toto predloženie sa musí vykonať nie neskôr ako 31. decembra 2004, za predpokladu, že tovar spadajúci pod túto licenciu bol prepravený pred 31. decembrom 2004. Dovozné povolenia vydajú príslušné orgány ktoréhokoľvek členského štátu bez ohľadu na členský štát uvedený na vývoznej licencii, do tej miery, že Komisia, v zmysle článku 4 Prílohy, potvrdila, že požadovaný rozsah je dostupný v rámci daného množstvového obmedzenia.

2.   Dovozné povolenia platia štyri mesiace od dátumu vydania. Na základe náležite motivovanej žiadosti dovozcu môžu príslušné orgány členského štátu predĺžiť dobu platnosti na ďalšie obdobie neprekračujúce dva mesiace. Takéto predĺženia sa notifikujú Komisii.

3.   Dovozné povolenia sa vypracujú podľa formulárov ustanovených v Dodatku 4 tejto Prílohy a platia na celom colnom území spoločenstva.

4.   Vyhlásenie alebo žiadosť dovozcu s cieľom získať dovozné povolenie musí obsahovať:

5.   Dovozcovia nie sú povinní doviezť celkové množstvo, na ktoré sa vzťahuje dovozné povolenie v jednej zásielke.

Článok 5

Platnosť dovozných povolení, ktoré vydali orgány členských štátov, podlieha platnosti vývozných licencií a množstvu uvedenému vo vývozných licenciách, ktoré vydali príslušné orgány, na základe ktorých boli dovozné povolenia vydané.

Článok 6

Dovozné povolenia alebo ekvivalentné dokumenty vydávajú príslušné orgány členských štátov v súlade s Článkom 2, odsek 2 a bez diskriminácie ktoréhokoľvek dovozcu do spoločenstva, nech je jeho sídlo kdekoľvek v spoločenstve, bez toho, aby bola dotknutá zhoda s ďalšími podmienkami, ktoré sa podľa súčasných pravidiel vyžadujú.

Článok 7

Príslušné orgány členského štátu zamietnu vydanie dovozných povolení na výrobky pochádzajúce z Ukrajiny, na ktoré sa nevzťahujú vývozné licencie vydané v súlade s ustanoveniami tohto Dodatku.

ČASŤ II

VŠEOBECNÉ USTANOVENIA

Článok 8

1.   Vývozná licencia uvedená v Článku 1 tohto Dodatku a osvedčenie o pôvode (vzor priložený) môžu obsahovať dodatočné kópie, ktoré sú ako také náležite označené. Vyhotovia sa v angličtine.

2.   Ak sa vyššie uvedené dokumenty vypĺňajú rukou, údaje sa musia vpisovať atramentom a paličkovým písmom.

3.   Vývozné licencie alebo ekvivalentné dokumenty a osvedčenia o pôvode musia mať rozmery 210 × 297 mm. Používa sa biely písací papier, určenej veľkosti, bez obsahu mechanickej papieroviny a s hmotnosťou najmenej 25 g/m2. Každá časť musí mať na pozadí vytlačený gilošovaný vzor, ktorý umožní voľným okom odhaliť akékoľvek falšovanie mechanickými alebo chemickými prostriedkami.

4.   Príslušné orgány v spoločenstve akceptujú ako platný na dovozné účely len originál, v súlade s ustanoveniami tejto Prílohy.

5.   Každá vývozná licencia alebo ekvivalentný dokument a osvedčenie o pôvode má obsahovať štandardizované poradové číslo, vytlačené alebo nevytlačené, podľa ktorého sa dá identifikovať.

6.   Toto číslo pozostáva z nasledujúcich prvkov:

Článok 9

Vývozná licencia a osvedčenie o pôvode sa môžu vydať po preprave výrobkov, na ktoré sa vzťahujú. V týchto prípadoch musia obsahovať záznam „vydané so spätnou účinnosťou“.

Článok 10

V prípade krádeže, straty alebo zničenia vývoznej licencie alebo osvedčenia o pôvode môže vývozca požiadať príslušné orgány, ktoré dokument vydali, o duplikát, ktorý sa vyhotoví na základe vývozných dokumentov v jeho vlastníctve. Duplikát licencie alebo osvedčenia vydaný týmto spôsobom musí obsahovať poznámku „duplikát“.

Duplikát musí obsahovať dátum pôvodnej licencie alebo osvedčenia.

ČASŤ III

DOVOZNÁ LICENCIA SPOLOČENSTVA — SPOLOČNÝ FORMULÁR

Článok 11

1.   Formuláre, ktoré používajú príslušné orgány členských štátov (zoznam v Dodatku 5) na vydávanie dovozných povolení uvedených v Článku 4 musia zodpovedať vzoru dovoznej licencie uvedenej v Dodatku 4.

2.   Formuláre dovoznej licencie a výpisy z nej sa vpíšu do duplikátu, jedna kópia s označením „Kópia pre držiteľa“ a obsahujúca číslo 1 sa má vydať žiadateľovi, a ďalšiu s označením „Kópia pre vydávajúci orgán“ a obsahujúcu číslo 2 si ponechá orgán vydávajúci licenciu. Na administratívne účely môžu príslušné orgány pridať ďalšie kópie formulára 2.

3.   Formuláre sa vytlačia na bielom papieri bez mechanickej papieroviny, upravenom na písanie a s hmotnosťou od 55 do 65 g/m2. Musia mať rozmery 210 × 297 mm; priestor medzi riadkami musí byť 4,24 mm (jedna šestina palca); úpravu formulárov je treba presne dodržať. Obe strany kópie číslo 1, ktorá je samotnou licenciou, musia mať navyše na pozadí načerveno vytlačený gilošovaný vzor, ktorý umožní odhaliť akékoľvek falšovanie mechanickými alebo chemickými prostriedkami.

4.   Členské štáty sú zodpovedné za vytlačenie formulárov. Formuláre môžu vytlačiť aj tlačiarne, ktoré stanoví členský štát, v ktorom sídlia. V tomto prípade sa musí na každom formulári uviesť odkaz na toto stanovenie členským štátom. Každý formulár musí obsahovať údaj o názve tlačiarne a adresu alebo značku umožňujúcu identifikáciu tlačiarne.

5.   V čase svojho vydania sa dovozné licencie alebo výpisy musia označiť číslom, ktoré určia príslušné orgány členského štátu. Číslo dovoznej licencie sa Komisii oznámi elektronicky v rámci integrovanej siete zriadenej na tento účel podľa Článku 4 tejto Prílohy.

6.   Licencie a výpisy sa vypĺňajú v úradnom jazyku alebo jednom z úradných jazykov vydávajúceho členského štátu.

7.   V kolónke 10 uvedú príslušné orgány náležitú skupinu oceliarskych výrobkov.

8.   Označenia vydávajúcich agentúr a započítavajúcich orgánov sa aplikujú použitím pečiatky. Avšak pečiatku vydávajúceho orgánu môže nahradiť reliéfna tlač kombinovaná s písmenami alebo číslicami získanými pomocou perforácie alebo vytlačenia na licencii. Vydávajúce orgány použijú akúkoľvek metódu na záznam množstva, ktoré bolo týmto spôsobom pridelené, ktoré zabraňuje falšovaniu tak, aby nebolo možné vložiť čísla alebo referencie (napr. EUR 1 000).

9.   Rubová strana kópie č. 1 a kópie č. 2 obsahuje kolónku, do ktorej môžu zadávať množstvá colné úrady pri vypĺňaní dovozných formalít, alebo príslušné administratívne orgány pri vydávaní výpisu.

Ak priestor vyhradený pre zápočty na licencii alebo výpise nie je dostatočný, príslušné orgány môžu pripojiť jednu alebo viac dodatočných strán obsahujúcich kolónky zodpovedajúce tým na rubovej strane kópie č. 1 a kópie č. 2 licencie alebo výpisu. Započítavajúce orgány umiestnia svoju pečiatku tak, aby jedna polovica bola na licencii alebo výpise z nej a druhá polovica na dodatočnej strane. V prípade, že je viac než jedna dodatočná strana, ďalšia pečiatka sa podobným spôsobom umiestni na každú takúto stranu a predchádzajúcu stranu.

10.   Vydané dovozné licencie a výpisy, ako aj zápisy a poznámky, ktoré urobili orgány jedného členského štátu, majú rovnakú právnu účinnosť v každom z ostatných členských štátov ako dokumenty vydané a zápisy a poznámky uskutočnené orgánmi týchto členských štátov.

11.   Príslušné orgány daných členských štátov môžu tam, kde je to nevyhnutné, požadovať preklad obsahu licencií alebo výpisov do úradného jazyka alebo jedného z úradných jazykov tohto členského štátu.

Dodatok 3

Dodatok 4

Appendix 5

BELGIQUE/BELGIË

ČESKÁ REPUBLIKA

DANMARK

DEUTSCHLAND

EESTI

ΕΛΛΑΣ

ESPAÑA

FRANCE

IRELAND

ITALIA

KYPROS

LATVIJA

LIETUVA

LUXEMBOURG

MAGYARORSZÁG

MALTA

NEDERLAND

ÖSTERREICH

POLSKA

PORTUGAL

SLOVENIJA

SLOVENSKÁ REPUBLIKA

SUOMI

SVERIGE

UNITED KINGDOM

Dodatok 6

ADMINISTRATÍVNA SPOLUPRÁCA

Článok 1

Komisia poskytne orgánom členských štátov názvy a adresy orgánov na Ukrajine, ktoré sú príslušné na vydávanie osvedčení o pôvode a vývozných licencií, spolu so vzormi pečiatok, ktoré tieto orgány používajú.

Článok 2

Pokiaľ ide o oceliarske produkty, ktoré podliehajú systému dvojitej kontroly, členské štáty notifikujú Komisii k prvému dňu každého mesiaca celkové množstvá, v príslušných jednotkách a podľa krajiny pôvodu, a skupiny výrobkov, na ktoré boli vydané dovozné povolenia počas predchádzajúceho mesiaca.

Článok 3

1.   Následné kontroly osvedčení o pôvode alebo vývozných licencií sa vykonávajú náhodne, alebo keď majú príslušné orgány spoločenstva dôvodnú pochybnosť o pravosti osvedčenia o pôvode alebo vývozného povolenia alebo o správnosti informácií týkajúcich sa skutočného pôvodu daných výrobkov.

V takýchto prípadoch príslušné orgány spoločenstva vrátia osvedčenie o pôvode alebo vývoznú licenciu alebo ich kópiu príslušnému ukrajinskému vládnemu orgánu, s prípadným uvedením formálnych dôvodov alebo predmetu na prešetrenie. Ak bola predložená faktúra, priloží sa táto faktúra alebo jej kópia k osvedčeniu o pôvode alebo vývoznej licencii alebo jej kópii. Príslušné orgány taktiež odošlú každú informáciu, ktorá bola poskytnutá a ktorá naznačuje, že podrobnosti uvedené o danom osvedčení alebo licencii sú nesprávne.

2.   Ustanovenia odseku 1 sa uplatnia aj na následné kontroly osvedčení o pôvode.

3.   Výsledky následných kontrol uskutočnených v súlade s odsekom 1 sa oznámia príslušným orgánom spoločenstva najneskôr do troch mesiacov. Oznámené informácie musia uvádzať, či sa sporné osvedčenie, licencia alebo vyhlásenie uplatňuje na skutočne vyvezený tovar a či je tovar oprávnený na vývoz do spoločenstva podľa tejto Prílohy. Príslušné orgány spoločenstva môžu tiež vyžadovať kópie celej dokumentácie potrebné na plné zistenie skutočností, najmä o pôvode tovaru.

4.   Takéto kontroly by mali odhaliť zneužitie alebo významné nezrovnalosti v používaní osvedčení o pôvode, príslušné členské štáty majú o tejto skutočnosti informovať Komisiu. Komisia posunie tieto informácie ostatným členským štátom. Spoločenstvo môže rozhodnúť, že dovoz daných výrobkov do spoločenstva musí sprevádzať osvedčenie o ukrajinskom pôvode, uvedené v Článku 8, odsek 1 v Dodatku 2.

5.   Náhodné vykonanie procedúry uvedenej v tomto Článku nemá vytvárať prekážku na prepustenie daných výrobkov do voľného obehu.

Článok 4

1.   Keď kontrolná procedúra uvedená v Článku 2 alebo keď informácie, ktoré majú k dispozícii príslušné orgány spoločenstva ukazujú, že ustanovenia tejto Prílohy boli porušené, uvedené orgány požiadajú Ukrajinu o vykonanie náležitého prešetrenia alebo zariadiť, aby sa takéto prešetrenie vykonalo v súvislosti s operáciami, ktoré sú porušením alebo sa javia ako porušenie ustanovení tejto Prílohy. Výsledky týchto prešetrení sa oznámia príslušným úradom spoločenstva spolu s akýmikoľvek ďalšími súvisiacimi informáciami, ktoré umožňujú určiť skutočný pôvod tovaru.

2.   Následkom činnosti, ktorá sa podnikla v zmysle znenia tejto Prílohy, môžu si príslušné orgány spoločenstva vymeniť akékoľvek informácie s príslušnými vládnymi orgánmi Ukrajinskej republiky, ktoré sa považujú za užitočné v zabraňovaní porušenia ustanovení tejto Prílohy.

3.   Keď sa zistí, že ustanovenia tejto Prílohy boli porušené, Komisia môže prijať potrebné opatrenia, ktoré zabránia opakovaniu takéhoto porušenia.

Článok 5

Komisia koordinuje činnosť, ktorú podniknú príslušné orgány členských štátov podľa ustanovení tejto Prílohy. Príslušné orgány členských štátov musia informovať Komisiu a ostatné členské štáty o činnosti, ktorú podnikli a o dosiahnutých výsledkoch.

Dodatok 7

MNOŽSTVOVÉ OBMEDZENIA

----

Komisia

----

Výmenný kurz eura (1)

4. júna 2004

(2004/C 150/02)

1 euro= 

----

(1)

Zdroj: referenčný výmenný kurz publikovaný ECB.

----

----

Nové zloženie Európskej poradnej skupiny spotrebiteľov

(2004/C 150/03)

Európska poradná skupina spotrebiteľov bola zriadená rozhodnutím Komisie 2003/709/ES z 9. októbra 2003 (1).

Rozhodnutím z 28. mája 2004 Komisia na zvyšok trojročného funkčného obdobia tejto skupiny vymenovala nasledujúcich členov a náhradníkov:

----

(1)Ú. v. EÚ L 258, 10.10.2003, s. 35

----

----

Predbežné oznámenie o koncentrácii

(Prípad COMP/M.3375 - Statoil/SDS)

(2004/C 150/04)

(Text s významom pre EHP)

----

(1)Ú. v. EÚ L 24, 29.1.2004, s. 1.

----